இருகந்தகம் இருபுரோமைடு

இருகந்தகம் இருபுரோமைடு (Disulfur dibromide)  S2Br2 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும்.  மஞ்சள்-பழுப்பு நிறத்தில் திரவமாக இருகந்தக இருபுரோமைடு காணப்படுகிறது. காற்றில் இது புகையும். தனிமங்களின் நேரடி சேர்க்கையால் இருகந்தக இருபுரோமைடு தயாரிக்கப்பட்டு வெற்றிட காய்ச்சி வடித்தல் மூலம் சுத்திகரிக்கப்படுகிறது. தொடர்புடைய கந்தகச் சேர்மமான இருகந்தகம் இருகுளோரைடு  போலல்லாமல், இச்சேர்மத்திற்கென்று  குறிப்பிட்ட பயன்பாடு ஏதும் இல்லை.

இருகந்தகம் இருகுளோரைடு (S2Cl2) போன்றே இதன் மூலக்கூறு அமைப்பும் Br−S−S−Br ஆகும். எலக்ட்ரான் விளிம்பு விளைவு அளவீடுகளின்படி, Bra−S−S மற்றும் S−S−Brb தளங்களுக்கு இடையிலான கோணம் 84° ஆகவும் Br−S−S கோணம் 107° ஆகவும் காணப்படுகிறது. S−S பிணைப்பு இடைவெளி 198.0 பைக்கோமீட்டர்களாகும். இந்த அளவு S2Cl2 சேர்மத்தை விட சுமார் 5.0 பைக்கோமீட்டர் குறைவாகும்.

மேற்கோள்கள் 

புரோமைடுகள்
டைசல்பைடுகள்
கந்தக ஆலைடுகள்
கந்தகச் சேர்மங்கள்
புரோமின் சேர்மங்கள்